Ižena
Ižena – upelis Kupiškio rajone, Šimonių seniūnijoje, Aluoties dešinysis intakas, dalis ties žiotimis kanalizuota. 4,8 km ilgio Ižena išteka iš ežerėlio Šimonių girioje ir teka pro Aluotų ir Druskių kaimus. Ties Aluotomis užtvenktas, seniau būta Aluotų dvaro malūno. Į Aluotį įteka už 2,9 km nuo jo žiočių. Upėvardis kildinamas iš žodžio ižas („upe plaukiantys ledai, ledo plėvė, šarma“).